L'Ajuntament de Sagunt amplia el termini de pagament en període voluntari de la taxa de fems fins al 20 de maig
27 de març 2020

​ ![](/media/w1dbkzyo/25-rp-ampliacion-medidas-estado-de-alarma-21-_cuerpo.jpg)

L'Ajuntament de Sagunt amplia el termini de pagament en període voluntari de la taxa de fems que podrà efectuar-se fins al 20 de maig. Així ho ha comunicat este matí en roda de premsa l'alcalde de Sagunt, Darío Moreno.

Moreno ha assegurat que és «**una mesura d'urgència per a donar totes les facilitats possibles a la ciutadania i als nostres negocis en esta situació tan complicada de crisi**».

![](/media/q1kbjoz5/25-rp-ampliacion-medidas-estado-de-alarma-6-_cuerpo.jpg)  
 

L'alcalde ha afirmat que esta mesura també l'estan aplicant «**a tots els impostos i les obligacions de pagament de la ciutadania, ampliant en la mesura que siga possible tots els terminis per les dificultats de liquiditat que puguen tindre persones o empreses, ja que considerem que un major termini els pot ser d'ajuda, a més de les ajudes que l'Ajuntament els oferirà per patir les conseqüències d'esta crisi**».

A més de la taxa de fems, el Consistori també ha ampliat fins al 31 de juliol el termini de l'Impost de Béns immobles (IBI) urbà i el de l'Impost de Circulació de Vehicles de Transmissió Mecànica (IVTM). «**Tot això complementat amb la devolució d'ofici de totes aquelles taxes que hagen sigut cobrades per servicis que després no han pogut ser prestats**», com d'ocupació de via pública, de mercats, del conservatori, d'esports, cursos, etc.

 ![](/es-va/Actualidad/PublishingImages/2020/99-taxes fem.jpg)  
  

  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-amplia-el-termini-de-pagament-en-periode-voluntari-de-la-taxa-de-fems-fins-al-20-de-maig/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-amplia-el-termini-de-pagament-en-periode-voluntari-de-la-taxa-de-fems-fins-al-20-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-amplia-el-termini-de-pagament-en-periode-voluntari-de-la-taxa-de-fems-fins-al-20-de-maig/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-amplia-el-termini-de-pagament-en-periode-voluntari-de-la-taxa-de-fems-fins-al-20-de-maig/)